《赠龙津渔逸》
明代·梁继灏

龙津景概即蓬瀛，中有高人乐隐情。风月一竿忘宠辱，烟波两岸为逢迎。

歌声唱彻云凝野，笛韵吹馀月满庭。只恐九重来远猎，龙车冲散惊鸥盟。

作者简介：梁继灏，字行素，号澹斋，又号素履生、纯子。开平人。黎贞门人。教授罗山下。传说丘浚曾荐于朝，以布衣授翰林院学士，旋乞休。事见民国《开平县志》卷三二。